Mihai Tudose și Alexadru Muraru, contre după decizia CCR privind Șoșoacă. „E amnezie sau disperare?”. De ce se acuză
Mihai Tudose l-a ironizat pe liberalul Alexandru Muraru, după ce acesta a vorbit despre eliminarea Dianei Șoșoacă din cursa pentru Cotroceni ca despre un „plan pesedist” de capturare a instituțiilor statului. Președintele Consiliului Național al PSD l-a făcut amnezic pe Muraru și i-a reamintit că PSD i-a taxat derapajul atunci când anunța că va începe demersurile pentru a scoate AUR în afara legii. În replică, liderul PNL Iași i-a transmis europarlamentarului social-democrat că nu înțelege nici legislația, nici principiile democratice.